OpenLLM-France/wikimedia huggingface dataset:
# Controvèrsia dels correus electrònics de Hillary Clinton

La coneguda com a controvèrsia dels correus electrònics de Hillary Clinton (en anglès: Hillary Clinton email controversy) és un escàndol polític que afectà directament l'ex-secretària d'Estat i ex-candidata a la Presidència del Govern dels Estats Units a les eleccions del 2016, Hillary Clinton. L'escàndol es va donar a conèixer públicament el març del 2015, quan es va saber que Hillary Clinton, durant el seu mandat com a Secretària d'Estat dels Estats Units, havia utilitzat exclusivament el servidor de correu electrònic privat de la seva família per a les comunicacions oficials, en lloc d'utilitzar el correu electrònic oficial del Departament d'Estat protegit pels servidors federals.
Es va investigar si la seva conducta podria suposar una violació de regulacions estatals que requereixen que totes les comunicacions d'alts càrrecs siguin arxivades. D'altra banda, fent ús d'un servidor privat per als seus correus, Clinton es va exposar a hackers i va posar en risc informació del govern important i classificada.
Atenent a les reclamacions dels republicans i als de la mateixa Clinton, que va demanar perdó i va insistir que es publiquessin per aclarir qualsevol dubte, el Departament d'Estat va desclassificar gairebé 300 correus, la majoria relatius a l'atemptat contra locals del Consolat dels EUA a Bengasi, a Líbia. Aquests correus electrònics ja havien sigut revisats pel Comitè de la Cambra de Representants que investigava l'atemptat de l'11 de setembre del 2012 en què va morir Chris Stevens, ambaixador dels EUA a Líbia, i tres ciutadans nord-americans.
Així mateix, al juliol també es van publicar 3.000 pàgines pertanyents a uns 1.900 correus de l'exsecretària d'Estat i el 31 d'agost es van publicar 7.000 noves pàgines dels seus correus electrònics, entre els quals en destaca un d'enviat al fundador de WikiLeaks, Julian Assange.
El cas va ser finalment desestimat pel FBI, que va anunciar que no emprendria accions legals contra Clinton.

## Referències

* 1 2 3 WASHINGTON, EFE / «Hillary Clinton, sobre els correus electrònics: "Va ser un error. Sento que passés"». El Periódico, 09-09-2015.
* 1 2 3 «Hillary Clinton demana perdó pel cas dels correus electrònics: "Va ser un error. Lamento que passés"». Corporació Catalana de Mitjans Audiovisuals, 09-09-2015. [Consulta: 27 octubre 2016].
* 1 2 «Els escàndols esquitxen el futur de Hillary Clinton “». Ara.cat.
* ↑ «FBI declares it is finally done investigating Hillary Clinton's email» (en anglès). USA TODAY.

## Enllaços externs

* Update on NARA’s Activities and Communications Related to Email Management at the Department of State per l'Administració Nacional d'Arxius i Registres (anglès)
* Secretary Clinton Emails. Departament d'Estat dels Estats Units (anglès)
* The Facts About Hillary Clinton's Emails Arxivat 2016-03-11 a Wayback Machine. al lloc web oficial de la campanya de Hillary Clinton (anglès)
# Coral·lins

Els coral·lins (Salvia splendens), són plantes amb flors del gènere Salvia dins la família de les lamiàcies. És una planta nativa de l'estat brasiler de Rio de Janeiro.
Addicionalment pot rebre el nom de sàlvia. També s'ha recollit la variants lingüística sílvia.

## Característiques

És una planta herbàcia perenne que creix màxim un metre. Les fulles estan arranjades en parells oposats, el·líptiques, de més de 7 cm de llargada i uns 5 cm d'amplada, amb un marge lleugerament dentat. Les flors creixen en unes espigues erectes des del centre de la planta en raïms; són d'un color vermell brillant, tubulars, de més de 35 mm de llargada.

## Cultiu i usos

Són cultivades en la gran majoria com una planta ornamental, amb un gran nombre de cultivars, com ara Bonfire, està seleccionada pels diferents colors que agafen les seves flors, que van des del blanc fins al porpra fosc. És una espècie tropical, que no sobreviu a temperatures de congelació, però pot créixer com una planta anual en zones fredes. En climes freds prefereix molt el sol, tot i que en els períodes particularment càlids li va millor una mica d'ombra

## Referències

* 1 2 «Salvia splendens». Noms de plantes. Corpus de fitonímia catalana. TERMCAT, Centre de Terminologia. [Consulta: 19 maig 2022].
* ↑ «Salvia splendens» (en anglès). Royal Botanic Gardens. Kew. [Consulta: 19 maig 2022].
* ↑ http://www.backyardgardener.com/plantname/pda_bb07.html Arxivat 2010-01-19 a Wayback Machine.

## Enllaços externs

* UC Berkeley: Observations on Salvia splendens
* Interview with Daniel Siebert on S. splendens and S. divinorum
# Coralville

Coralville és una població dels Estats Units a l'estat d'Iowa. Segons el cens del 2007 est. tenia 18.250 habitants.

## Demografia

Segons el cens del 2000, Coralville tenia 15.123 habitants, 6.467 habitatges, i 3.317 famílies. La densitat de població era de 573 habitants per km².
Dels 6.467 habitatges en un 28,1% hi vivien nens de menys de 18 anys, en un 40,3% hi vivien parelles casades, en un 8,1% dones solteres, i en un 48,7% no eren unitats familiars. En el 34,9% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,96.
Per edats la població es repartia de la següent manera: un 21,9% tenia menys de 18 anys, un 15,2% entre 18 i 24, un 40,9% entre 25 i 44, un 16,4% de 45 a 60 i un 5,5% 65 anys o més.
L'edat mediana era de 30 anys. Per cada 100 dones de 18 o més anys hi havia 105,6 homes.
La renda mediana per habitatge era de 38.080 $ i la renda mediana per família de 57.869 $. Els homes tenien una renda mediana de 35.288 $ mentre que les dones 30.356 $. La renda per capita de la població era de 23.283 $. Entorn del 6,1% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coralville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Coralville». American Fact Finder. Oficina del Cens dels Estats Units, 12-01-2010.
# Cucut de Sulawesi

El cucut de Sulawesi (Cuculus crassirostris) és una espècie d'ocell de la família dels cucúlids (Cuculidae) que habita a la selva de les muntanyes de Sulawesi.
# Cucut cuaample

El cucut cuaample (Pachycoccyx audeberti) és una espècie d'ocell de la família dels cucúlids (Cuculidae) i única espècie del gènere Pachycoccyx (Cabanis, 1882). Habita boscos i matollars de molts indrets de l'Àfrica subsahariana.
# Cucut d'Euler

El cucut d'Euler (Coccyzus euleri) és una espècie d'ocell de la família dels cucúlids (Cuculidae) que habita la selva humida, boscos i garrigues de Sud-amèrica, a l'est de Colòmbia, Veneçuela, Guyana, Surinam, est i sud del Brasil i nord-est de l'Argentina.
# Niponiella limbatella

Niponiella limbatella és una espècie d'insecte pertanyent a la família dels pèrlids i l'única del gènere Niponiella.

## Referències

* ↑ uBio (anglès)
* ↑ Klapálek, 1907. Rozpr. Ceské. Akad. 16(31):12. «Enllaç».
* 1 2 Catalogue of Life (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:174.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:345, 346.
* Klapálek, 1916. Cas. ces. Spol. ent. 13:62. «Enllaç».
* Okamoto, 1912. Trans. Sapporo. Nat. Hist. Soc. 4:118. «Enllaç».
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.

## Enllaços externs

* Encyclopedia of Life (anglès)
# Boscarla de Bàssora

La boscarla de Bàssora (Acrocephalus griseldis) és un ocell de la família dels acrocefàlids (Acrocephalidae) que habita zones de canyar, criant al curs inferior dels rius Eufrates i Tigris i passant l'hivern a l'Àfrica oriental i Meridional.

## Referències

* ↑ «Boscarla de Bàssora». Cercaterm. TERMCAT, Centre de Terminologia. Rev. 20/02/2021 (català)
* ↑ Fitxa de la boscarla de Basora a Birdguides Arxivat 2012-11-08 a Wayback Machine. Rev. 13/12/2012 (anglès)
# Baden-Baden (cràter)

Baden-Baden és un cràter sobre la superfície de (951) Gaspra, situat amb el sistema de coordenades planetocèntriques a 46 ° de latitud nord i 55 ° de longitud est. Fa un diàmetre de 0.3 km. El nom va ser fet oficial per la UAI l'any 1994 i fa referència a Baden-Baden, una ciutat alemanya amb un balneari.

## Referències

* ↑ "Baden-Baden (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, C.; Bosted, P.; Lindsley, K. Cave Books, Saint Louis. Atlas of the Great Caves of the World, 1989.
# Societat Catalana de Terminologia

La Societat Catalana de Terminologia (SCATERM) és una societat filial de l'Institut d'Estudis Catalans (IEC) adscrita a la Secció Filològica que vol reunir els organismes i professionals implicats en la terminologia catalana i donar a conèixer l'activitat terminològica que es porta a terme arreu del territori català.
Va néixer sota el nom d'Associació Catalana de Terminologia (ACATERM) a partir de la proposta que es va presentar en la I Jornada de Terminologia i Serveis Lingüístics, celebrada el 18 de maig de 2001 a la Universitat Pompeu Fabra (UPF). D'acord amb aquesta iniciativa, una comissió gestora formada per membres de diverses institucions de l'àmbit català es va encarregar de conduir el procés constituent. En van formar part representants de la Unió de Federacions Esportives de Catalunya (UFEC), del TERMCAT, de l'Institut Universitari de Lingüística Aplicada (IULA) de la UPF, i dels serveis lingüístics de la Universitat Autònoma de Barcelona, de la Universitat Politècnica de Catalunya i de la Universitat Jaume I de Castelló.

## Objectius

* Afavorir la difusió de la terminologia en llengua catalana en els àmbits científics i tècnics.
* Constituir una plataforma per a la promoció del reconeixement i la professionalització de l'àmbit de la terminologia.
* Promoure la provisió i l'intercanvi d'informació sobre les activitats terminològiques entre les persones usuàries i professionals de la terminologia.
* Establir relacions amb altres organitzacions, associacions i institucions de finalitats semblants.
* Col·laborar amb la Secció Filològica i amb els altres estaments de l'IEC en els treballs i els debats relacionats amb la terminologia propis d'aquesta institució.

## Activitats

La SCATERM organitza regularment jornades acadèmiques, seminaris i cursos de formació. Publica bimestralment en format electrònic el Butlletí de la Societat Catalana de Terminologia i semestralment la revista de terminologia Terminàlia (en paper i en línia) que té el doble perfil de revista científica especialitzada amb l'avaluació d'experts i de revista divulgativa. També publica dues col·leccions creades l'any 2009: «Memòries de la Societat Catalana de Terminologia», que aplega les actes de les activitats més rellevants organitzades per la Societat, especialment les de les jornades anuals, i «Eines de Terminologia», que vol acollir monografies dedicades a l'estudi i la pràctica de la terminologia.
Amb la voluntat de promoure la recerca en terminologia, la SCATERM convoca un premi biennal per a estudiants dins el cartell de premis i de borses d'estudi de l'IEC, amb el nom de Premi de la Societat Catalana de Terminologia.

## Referències

* ↑ «Societat Catalana de Terminologia». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Societat Catalana de Terminologia
# Dió (mitologia)

Dió (en grec antic Δίων) va ser segons la mitologia grega, un rei de Lacònia casat amb Amfítea, filla de Prònax. Va tenir tres filles, Orfe, Lico i Cària.
Amfítea havia acollit Apol·lo amb grans honors quan el déu estava viatjant per Lacònia. Apol·lo, agraït, va recompensar les seves filles amb el do de la profecia, amb la condició que elles no traïssin mai els déus i que no volguessin conèixer mai allò que no les importava. Però un dia va arribar Dionís com a hoste de Dió i es va enamorar de Cària. Ella li va correspondre. Quan Dionís va acabar el seu viatge pel món, va tornar a casa de Dió per veure la jove. Les seves germanes el van espiar, volent descobrir els afers del déu. Apol·lo i Dionís les van advertir que allò estava prohibit, i les van transformar en roques. Només Cària va ser preservada, i va convertir-se en un noguer.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 139. ISBN 9788496061972.
# Districte de Vlorë

Vlorë és un dels 36 districtes que formen Albània. La seva capital és Vlorë.
Situat al sud-oest del país, forma part de la ribera albanesa, que arriba fins a Sarandë. És el punt més proper de la costa albanesa a la península Itàlica, de la qual està separada pel canal d'Òtranto. Té una població de 147.000 habitants (dades de 2004) i una extensió de 1609 km².
A part de la capital, inclou altres llocs importants com Dhërmi, Himarë, Vuno, Kocul i Selenicë.
# Doraemon i els pirates dels mars del sud

Doraemon i els pirates dels mars del sud és una pel·lícula dirigida per Tsutomu Shibayama i es va estrenar al Japó el 1998. La productora Luk Internacional S.A va editar-lo amb un DVD.

## Sinopsi

La recerca de documentació sobre el mar per a un treball de l'escola farà que la porta màgica d'en Doraemon traslladi en Nobita, la Shizuka, en Gegant i en Suneo a alta mar. Aquesta vegada, els cinc amics pugen a un immens i peculiar vaixell amb la finalitat de conèixer de prop els misteris del mar i de trobar grans tresors. El que ningú imagina és que una distorsió en la línia de l'espaitemps els durà al segle XVII, enmig d'una gran tempesta que els fa naufragar i on Doraemon perd la seva butxaca màgica. No tenen temps a perdre i han de trobar la manera de sortir de l'embolic.

## Referències

* ↑ «Doraemon the Movie: Nobita's Great Adventure in the South Seas - Anime News Network». [Consulta: 29 maig 2021].
* ↑ «En Doraemon i els pirates dels mars del sud». Time Out Barcelona. [Consulta: 29 maig 2021].
# Dj Rush

Isaiah Major (Chicago, 1970), conegut amb el nom artístic de DJ Rush, és un punxadiscos i productor de música techno.

## Discografia
### Àlbums

* Klub Kids (Trax Records, 1996)
* Rush Rules (Trax Records, 1996)
* Doing It To Death (Force Inc. Music Works, 1996)
* Shall We Dance? (Pro-Jex, 2000)
* Dance To The Drums (Kne' Deep, 2017)
* You Gotta Move (Kne' Deep, 2018)

## Referències

* ↑ «DJ Rush» (en anglès). Resident Advisor. [Consulta: 14 abril 2019].
* ↑ «Dj Rush». Discogs.

## Enllaços externs

* Web oficial de Dj Rush
# Draft de l'NBA del 1959

El Draft de l'NBA de 1959 va constar de 14 rondes en les quales es van seleccionar 91 jugadors, entre ells, 2 futurs membres del Basketball Hall of Fame: Bailey Howell i Wilt Chamberlain. Philadelphia va aconseguir a Chamberlain gràcies a la denominada elecció territorial, que permetia als equips escollir, abans del draft, a un jugador que el seu high school no distés més de 50 milles del seu terreny de joc, renunciant posteriorment a la primera elecció. Aquesta norma va estar vigent fins al 1965.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Bob Boozer | Estats Units | Cincinnati Royals | Kansas State |
| 2 | Bailey Howell | Estats Units | Detroit Pistons | Mississippi State |
| 3 | Wilt Chamberlain | Estats Units | Philadelphia Warriors | Kansas |
| 4 | Tom Hawkins | Estats Units | Minneapolis Lakers | Notre Dame |
| 5 | Dick Barnett | Estats Units | Syracuse Nationals | Tennessee State |
| 6 | Johnny Green | Estats Units | New York Knicks | Michigan State |
| 7 | Bob Ferry | Estats Units | St. Louis Hawks | St. Louis |
| 8 | John Richter | Estats Units | Boston Celtics | North Carolina State |

## Segona ronda

| Posició | Jugador | Nacionalitat | Equip de l'NBA | Origen (Universitat/club) |
| 9 | Tom Robitaille | Estats Units | Detroit Pistons | Rice |
| 10 | Don Goldstein | Estats Units | Detroit Pistons | Louisville |
| 11 | Joe Ruklick | Estats Units | Philadelphia Warriors | Northwestern |
| 12 | Rudy LaRusso | Estats Units | Minneapolis Lakers | Dartmouth |
| 13 | Gene Tormohlen | Estats Units | Syracuse Nationals | Tennessee |
| 14 | Alan Seiden | Estats Units | St. Louis Hawks | St. John's |
| 15 | Cal Ramsey | Estats Units | St. Louis Hawks | NYU |
| 16 | Gene Guarilia | Estats Units | Boston Celtics | George Washington |

## Tercera ronda

| Posició | Jugador | Nacionalitat | Equip de l'NBA | Origen (Universitat/club) |
| 17 | Mike Mendenhall | Estats Units | Cincinnati Royals | Cincinnati |
| 18 | Gary Alcorn | Estats Units | Detroit Pistons | Fresno State |
| 19 | Jim Hickaday | Estats Units | Philadelphia Warriors | Memphis State |
| 20 | Bobby Smith | Estats Units | Minneapolis Lakers | West Virginia |
| 21 | Jon Cincebox | Estats Units | Syracuse Nationals | Syracuse |
| 22 | Bob Anderegg | Estats Units | New York Knicks | Michigan State |
| 23 | Hank Stein | Estats Units | St. Louis Hawks | Xavier (OH) |
| 24 | Ralph Croswaite | Estats Units | Boston Celtics | Western Kentucky |
# Draft de l'NBA del 1963

El Draft de l'NBA de 1963 només va donar un futur membre del Basketball Hall of Fame, Nate Thurmond, escollit en tercera posició.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Art Heyman | Estats Units | New York Knicks | Duke |
| 2 | Rod Thorn | Estats Units | Baltimore Bullets | West Virginia |
| 3 | Nate Thurmond | Estats Units | San Francisco Warriors | Bowling Green |
| 4 | Eddie Miles | Estats Units | Detroit Pistons | Seattle |
| 5 | Tom Thacker | Estats Units | Cincinnati Royals | Cincinnati |
| 6 | Gerry Ward | Estats Units | St. Louis Hawks | Boston College |
| 7 | Tom Hoover | Estats Units | Syracuse Nationals | Villanova |
| 8 | Roger Strickland | Estats Units | Los Angeles Lakers | Jacksonville |
| 9 | Bill Green | Estats Units | Boston Celtics | Colorado State |

## Segona ronda

| Posició | Jugador | Nacionalitat | Equip de l'NBA | Origen (Universitat/club) |
| 10 | Jerry Harkness | Estats Units | New York Knicks | Loyola (IL) |
| 11 | Gus Johnson | Estats Units | Baltimore Bullets | Idaho |
| 12 | Gary Hill | Estats Units | San Francisco Warriors | Oklahoma City |
| 13 | Jerry Smith | Estats Units | Detroit Pistons | Furman |
| 14 | Jim King | Estats Units | Los Angeles Lakers | Tulsa |
| 15 | Leland Mitchell | Estats Units | St. Louis Hawks | Mississippi State |
| 16 | Hershell West | Estats Units | Syracuse Nationals | Grambling |
| 17 | Mel Gibson | Estats Units | Los Angeles Lakers | Western Carolina |
| 18 | Ken Saylors | Estats Units | St. Louis Hawks | Arkansas Tech |
# Drvenik Mali

Drvenik Mali és una illa i municipi de Croàcia, al comtat de Split-Dalmàcia. Es troba a la part croata de la mar Adriàtica, a l'arxipèlag Dàlmata central, a l'oest de Drvenik Veli, a 15 km (8 milles nàutiques) de Trogir. Té una superfície de 3,43 km². L'única població de l'illa, que també es diu Drvenik Mali, té una població de 54 habitants (segons el cens del 2001). La mar al voltant de l'illa és poc profunda, això fa que la pesca sigui l'activitat econòmica principal de l'illa, a més del turisme.

## Referències

* ↑ Site web croate peljar en ligne
# Ducat de Santo Mauro

El ducat de Santo Mauro és un títol nobiliari espanyol.
El títol va néixer originalment com un principat del regne de Sicília, concedit l'11 de setembre de 1705 per Felip V a Diego de Ventimiglia, comte del Peñón de la Vega i senyor del feu de Santo Mauro, en atenció als serveis que havia prestat a la corona. Posteriorment el títol va passar als marquesos de Villadarias.
Com altres títols de principat, el títol va ser rehabilitat com a ducat. El 30 de juliol de 1890 la reina regent Maria Cristina d'Àustria, en nom del rei Alfons XIII d'Espanya encara menor d'edat, va atorgar el títol de ducat a favor de Mariano Fernández de Henestrosa y Ortiz de Mioño, gentilhome de cambra del rei i senador del regne. El títol serà heretat pel seu fill, Rafael Fernández de Henestrosa y Salabert, que va morir sense successió el 1940. Va passar a ostentar-lo la seva germana Casilda, casada amb el marquès de Santa Cruz, Mariano de Silva-Bazán. La filla d'ambdós, Casilda de Silva y Fernández de Henestrosa va heretar tots dos títols.
El seu actual titular és Álvaro Fernández-Villaverde y Silva-Bazán, marquès de Santa Cruz.

## Ducs de Santo Mauro

Aquesta és una llista dels ducs de Santo Mauro des de l'any 1890:
| Titular | Període |
| Mariano Fernández de Henestrosa y Ortiz de Mioño | 1890-1919 |
| Rafael Fernández de Henestrosa y Salabert | 1919-1939 |
| Casilda Fernández de Henestrosa y Salabert | 1941-1987 |
| Casilda de Silva-Bazán y Fernández de Henestrosa | 1988-2008 |
| Álvaro Fernández-Villaverde y Silva-Bazán | Titual actual |

## Referències

* ↑ Ramos, Antonio. Aparato para la corrección y adición de la obra que publicó en 1769 el Dr. D. Joseph Berní y Catalá... Creación, antigüedad, y privilegios de los Títulos de Castilla (en castellà). Màlaga: Oficina del Impresor de la Dignidad Espiscopal, 1777, p. 281.
* ↑ Salazar y Acha, Jaime de. Manual de genealogía española (en castellà). Madrid: Ediciones Hidalguía, 2006, p. 315.
* 1 2 «Ducado de Santo Mauro» (en castellà). Portal de Archivos Españoles. Ministeri de Cultura. [Consulta: 18 desembre 2021].
* 1 2 «Guía de títulos» (en castellà). Diputación Permanente y Consejo de la Grandeza de España y Títulos del Reino. [Consulta: 18 desembre 2021].